‘ฟิทช์’ลดเกรดโทเทิ่ลแอ็คเซ็สแบงก์ใหญ่ดูดี
ฟิทช์ เรทติ้งส์ ลดเกรด DTAC ให้แนวโน้มธนาคารพาณิชย์ไทยขนาดใหญ่มีเสถียรภาพ
21 ธ.ค. 2554

ฟิทช์ เรทติ้งส์ ลดเกรด DTAC ให้แนวโน้มธนาคารพาณิชย์ไทยขนาดใหญ่มีเสถียรภาพ 
ฟิทช์ เรทติ้งส์ ประกาศลดอันดับเครดิตสากลระยะยาวสกุลเงินต่างประเทศ และอันดับเครดิตสากลระยะยาวสกุลเงินในประเทศของบริษัท โทเทิ่ล แอ็คเซ็ส คอมมูนิเคชั่น หรือ DTAC เป็น “BBB” จาก “BBB” แนวโน้มเครดิตมีเสถียรภาพ 
การปรับลดอันดับเครดิตเป็นผลมาจากการที่ DTAC ได้ประกาศจ่ายเงินปันผลพิเศษ ซึ่งคาดว่าจะทำให้อัตราส่วนหนี้สินสุทธิที่ปรับปรุงแล้วต่อกระแสเงินสดจากการดำเนินงานก่อนการเปลี่ยนแปลงทรัพย์สินและหนี้สินดำเนินงาน ปรับตัวเพิ่มขึ้นสูงกว่า 1.5 เท่า 
ฟิทช์ เรทติ้งส์ ประเมินว่าแนวโน้มของธนาคารพาณิชย์ไทยขนาดใหญ่มีเสถียรภาพ แม้ว่าจะได้รับผลกระทบจากเหตุการณ์น้ำท่วมครั้งใหญ่ และความเสี่ยงจากการชะลอตัวลงของเศรษฐกิจโลก เนื่องจากระดับเงินกองทุนที่แข็งแกร่ง อัตราส่วนสำรองหนี้สูญต่อสินเชื่อที่ไม่ก่อให้เกิดรายได้ และความสามารถในการทำกำไรปรับตัวดีขึ้น
ฟิทช์ คาดว่าผลกระทบจากเหตุการณ์น้ำท่วมน่าจะส่งผลให้เศรษฐกิจปรับตัวลดลงในไตรมาส 4 ปี 2554 เนื่องจากการหยุดชะงักของภาคธุรกิจและภาคการบริโภค อย่างไรก็ตาม การเติบโตของเศรษฐกิจในระดับสูงหลังน้ำท่วมน่าจะช่วยลดผลกระทบได้บ้าง